Diari Oficial de la Generalitat Valenciana


Sumari del DOGV 9440, del 03-10-2022 (2022/8848)

RESOLUCIÓ de 23 de setembre de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es declara desert el lloc de treball anunciat en la convocatòria 95/2022, de la Direcció General de Funció Pública.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9440

Data del DOGV
:   03-10-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/8848


Data del document
:   23-09-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * concurs administratiu

RESOLUCIÓ de 23 de setembre de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es declara desert el lloc de treball anunciat en la convocatòria 95/2022, de la Direcció General de Funció Pública. [2022/8848]  
Per la Resolució d'11 de juliol de 2022, de la Direcció General de Funció Pública, es va procedir a la convocatòria 95/2022 (DOGV 9383, 14.07.2022), per a la provisió, pel sistema de lliure designació, d'un lloc de treball vacant de naturalesa funcionarial, en la consellera d'Agricultura, Desenvolupament Rural, Emergència Climàtica i Transició Ecològica, número 37121, cap del Servei d'Eficiència Energètica per a la Transició Ecològica.  
Vist l'informe preceptiu i vinculant emés per la Direcció General de Funció Pública, sobre compliment dels requisits de participació de les persones interessades per a la provisió corresponent a la convocatòria número 95/2022, d'11 de juliol de 2022, en el qual s'estableix que no hi ha persones participants admeses, relatiu a les sol·licituds presentades per a la provisió del lloc de treball 37455, cap del Servei d'Eficiència Energètica per a la Transició Ecològica.  
D'acord amb el que es disposa en la base quarta de la corresponent convocatòria, és procedent declarar desert el procediment i vacant el lloc de treball convocat.  
Per tot el que s'ha exposat, i de conformitat amb el que es disposa en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i l'article 62 del Decret 3/2017, de 13 de gener, del Consell, que aprova el Reglament de selecció, provisió de llocs de treball i mobilitat del personal de la funció pública valenciana, resolc:  
  
Declarar desert el lloc de treball núm. 37828, denominat cap del Servei d'Eficiència Energètica per a la Transició Ecològica.  
  
Contra la present resolució que posa fi a la via administrativa es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 23 de setembre de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.